בני יהודה (יישוב)

בְּנֵי יְהוּדָה הוא יישוב קהילתי בדרום רמת הגולן, מערבית לאלי-עד וצפונית-מזרחית לעין גב. הוא שוכן בגובה של 345 מטרים מעל פני הים, על המדרון הפונה לכנרת, במרחק של כ-4 קילומטרים מחופה המזרחי (גובה היישוב מעל פני הכנרת - 550 מטרים, שגובהה הוא כ-209 מטרים מתחת לפני הים). זהו היישוב השני בגודלו מבין יישובי המועצה האזורית גולן (אחרי חיספין). היישוב מהווה מרכז אזורי עבור יישובי דרום רמת הגולן וממוקמים בו מרבית השירותים המוניציפליים כגון שירותי דואר, מרפאה, בית ספר, בריכה אזורית, בנק, ספריה ומרכז ותיקים. ערך מורחב – בני יהודה (מושבה) ראשית ההתיישבות היהודית במקום הייתה בשנת 1891. על ידי אגודה שבה היו חברים בני היישוב הישן מצפת, שמטרתם הייתה שינוי אורח חייהם, מהתבססות על כספי החלוקה לפרנסה מעבודת אדמה. הם התארגנו זמן קצר לאחר כישלון ההתיישבות הראשון בראש פינה, אספו כספים ובסיועו של לורנס אוליפנט רכשו חלקת אדמה בדרום הגולן. אולם מספר אנשים ערערו על הרכישה בפני השלטון עות'מאני בטענה לבעלות על הקרקע והרכישה בוטלה. בחורף תרמ"ח (1888) הצליחה האגודה לבסוף לרכוש מתושבי הכפר ביר א-שכום 3,500 דונם ולקבל אישור מהשלטונות להתיישב במקום. הם פנו לנציגו של אוליפנט, בעקבות הבטחה שיעזור להם בהקמת היישוב, אולם אוליפנט חלה בדלקת ריאות ונפטר בלונדון בדצמבר 1888. במקום אוליפנט פנו בבקשת סיוע לנדבנים יהודים בגולה. בשנת 1891 עלו לבסוף על הקרקע באמצעות כספים שגייסו בעצמם. כמה שנים אחר כך רכש הברון אדמונד ג'יימס דה רוטשילד כ-5,000 דונם באזור. הם הועברו לאחר מכן לידי חברת פיק"א, ועם פרוקה בשנת 1957 הועברו לבעלות הקרן הקיימת לישראל. קבוצה נוספת, אף היא בת עשר משפחות, הגיעה בשנת 1898. ארבע מהמשפחות נטשו תוך זמן קצר, וחמש משפחות נותרו במקום עד 1913. המשפחה האחרונה, משפחת ברנשטיין, נותרה לבדה במושבה. במאורעות תר"פ רצחו פורעים את אם המשפחה ואת אחד הבנים. עקב כך, עזבה גם משפחה זו את בני יהודה. בעקבות מלחמת ששת הימים וכיבוש הגולן הוחלט לחדש את ההתיישבות במקום. בני יהודה הוקמה כמרכז שירותים אזורי, שבמקביל הוקם בסמוך אזור תעשייה. אכלוס הבתים הראשוניים החל באוגוסט 1972, התושבים הראשונים היו עובדי התעשייה האווירית לישראל, שהגיעו להקים את מפעל "תעשיות גולן". המפעל נחנך בנובמבר 1972 והיה המפעל התעשייתי הראשון ברמת־הגולן, הוא הוקם כשותפות של התעשייה האווירית (45%) הסוכנות היהודית (45%) והמתיישבים (10%). הוא נועד לשמש מפעל הרכבה עבור התעשייה האווירית. אחר כך התמחה המפעל בין השאר גם בייצור מושבי מפלט למטוסי קרב. בשנים הראשונות רוב תושבי היישוב היו עובדי התעשייה האווירית, למעט קבוצה קטנה של תושבים שעבדו באספקת שירותים מוניציפליים, במרכז הכפרי שהוקם ביישוב. עם זאת הותר רק לעובדי התעשייה האווירית לחכור את הבתים שהוקמו עבורם. הוא גם הוגדר כמושב עובדים למרות שלא תוכנן שהמתיישבים יעסקו בחקלאות. בקיץ 1974 גרו ביישוב כ-30 משפחות. התפתחות היישוב התעכבה מאחר שהוחלט להקים את קצרין כמרכז העירוני של הגולן, בנוסף חמשת ישובי "הגוש הדתי" (רמת מגשימים, נוב, אבני איתן, קשת ויהונתן), הקימו מרכז אזורי משלהם - חיספין. ובגלל הקרבה לעמק הירדן העדיפו הקיבוצים והמושבים בסביבה לשלוח את ילדיהם ללמוד בבתי ספר בעמק ולא בבית הספר שהוקם ביישוב. ביוני 1980 הושקה תוכנית להרחבת היישוב לכ-200 משפחות. בדצמבר 1999 אושרה הרחבת היישוב ב-57 בתים צמודי קרקע על מגרשים בגודל חצי דונם, בשיטת בנה ביתך. פרויקט ההרחבה החל בינואר 2002, בביצוע החברה הכלכלית גולן. באוגוסט 2001 הסתיימה סלילתו של כביש 789 המחבר בין צומת כורסי ליד הכנרת לבני יהודה. בסוף 2001 גרו ביישוב כ-240 משפחות. באזור התעשייה של בני יהודה פועלים מספר מפעלים, בנוסף למפעל "תעשיות גולן" שהיה הראשון שהוקם במקום. ב-1999 הוקמה באזור התעשייה שלוחה של אולפני הבירה ירושלים (JCS) במבנה בו הוקמו אולפנים, חדרי עריכה והפקה. ב-2010 הוקם מפעל של קהילת בית אל בזכרון יעקב, המייצר פתרונות מיכון עבור תעשיית המזון. במאי 2008 נפתח בכניסה ליישוב המרכז המסחרי הראשון בדרום הרמה, על ידי חברת "טראס השקעות". המרכז, שנקרא "נוף גולן", משתרע על פני שתי קומות ושטחו כ-3,000 מ"ר. ביוני 2013 נמכר המרכז המסחרי תמורת 15.5 מיליון שקל. ביישוב בית ספר אזורי, קניון, מרפאות מכבי וכללית, מד"א, מכבי אש, משטרה קהילתית, בריכה, מתנ"ס חוגים, ומגוון פארקים. ביישוב פועלת תנועת הנוער בני המושבים. על פי נתוני הלמ"ס 2020, מתגוררים ביישוב כ-1,120 תושבים. היישוב מנוהל על ידי ועד מקומי נבחר שממנה מנהל קהילה. מיכה לבנה, גולן - 20 שנה ועוד 2000, משרד הביטחון – ההוצאה לאור, 1993. אתר האינטרנט הרשמי של בני יהודה בני יהודה, באתר רום גליל בני יהודה - באתר מועצה אזורית גולן אורי איתיאל, מצגת התיישבות ראשונים בגולן 1888. סיור בשביל הגולן אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 אסף מרדכי, ‏היישוב בני יהודה, רמת הגולן, באתר גלובס, 31 באוקטובר 2004 המושבות העבריות בארץ ישראל עד המלחמה העולמית, הארץ, 2 באוגוסט 1918 נחלת בני יהודה - הודעה על ייסוד האגודה, הצפירה, 25 ביולי 1886 מכתב של אגודת בני יהודה המבקש סיוע בהקמת המושבה, המגיד, 21 במרץ 1889 אלעזר לוין, ‏5,000 דונם ברמת הגולן בבעלות קק"ל, באתר גלובס, 9 בינואר 2000 אלעזר לוין, ‏קק"ל מאשרת: בבעלותנו 5,200 דונם ברמת הגולן, באתר גלובס, 11 בינואר 2000 דוד שליו, רמת הגולן אינה אסם דגן, דבר, 1 באוגוסט 1972 מאיר הראובני, התעשיה האוירית מקימה מפעל ברמת הגולן, מעריב, 16 במרץ 1972 מאיר הראובני, בחודש הבא יוחל באיכלוס הבתים הראשוניים בבני יהודה - מרכז התיישבותי עירוני חדש בדרום רמת הגולן, מעריב, 9 ביולי 1972 נחנך המפעל התעשייתי הראשון ברמת־הגולן, על המשמר, 9 בנובמבר 1972 אבי קרטין, האמריקאים מזמינים כסאות מפלט, חדשות, 5 ביוני 1985 עתי"ם, תעשיות גולן ייצר כסא מפלט למטוסי מקדונלד דאגלס, מעריב, 23 באוקטובר 1989 דוד שליו, מסתמן מפנה בבני־יהודה בגולן, דבר, 30 באפריל 1975 יושבה המחלוקת בדבר העסקת מתיישבי "בני יהודה" בגולן, דבר, 1 בינואר 1976 דוד שליו, הקומה השנייה של רמת הגולן, דבר, 16 בנובמבר 1972 4 יישובים כפריים ועיר יוקמו השנה ברמת הגולן - בני יהודה מחפשים מעומדים, על המשמר, 4 ביוני 1974 יצחק בן חורין, בני־ יהודה רוצים ללמד, מעריב, 2 בדצמבר 1977 פועלים להרחבת, מרכז בני יהדוה, מעריב, 19 ביוני 1980 יואב יצחק, ‏ברק אישר בניית 70 יח"ד בקצרין ובבני יהודה שבגולן, באתר גלובס, 26 בדצמבר 1999 רחל הניג, ‏בני יהודה: החלה בניית 57 צמודי קרקע, באתר גלובס, 6 בינואר 2002 רחל הניג, ‏רמת הגולן: כביש חדש לאזה"ת בני יהודה, באתר גלובס, 12 באוגוסט 2001 רחל הניג, ‏החברה הכלכלית גולן החלה לשווק 1,000 יח"ד, שייבנו ב-3 השנים הקרובות, באתר גלובס, 2 בדצמבר 2001 איי אונליין, קבוצת JCS הקימה מרכז תקשורת ברמת הגולן בכ- 1.5 מ' ד', באתר TheMarker‏, 15 בדצמבר 1999 מאת אביבה קרול, ‏קבוצת JCS, בבעלות רון לאודר, שכרה מרכז תקשורת ברמת הגולן, באתר גלובס, 19 בדצמבר 1999 מיכל מרגלית, ‏רמת הגולן: 8 מיליון שקל למפעל בבני יהודה, באתר גלובס, 20 בדצמבר 2010 אלי אשכנזי, ברמת הגולן ממשיכים לבנות: "לא נרד מפה ב-20 השנים הבאות", באתר הארץ, 25 במאי 2008 שלומית צור, ‏טראס מוכרת את המרכז המסחרי "נוף גולן" ב-15.5 מיליון שקל, באתר גלובס, 23 ביוני 2013